Amerikaanse aktrise bederf Mosselbaai-kelner met yslike fooitjieMarcia Kimpton en personeel van Delfino’s-restaurant in Mosselbaai (Foto: Delfino’s/Facebook) Delfino’s-restaurant in Mosselbaai was vandeesweek “in rep en roer” ná ŉ yslike fooitjie van die Amerikaanse aktrise en rolprentvervaardiger, Marcia Kimpton. Mandy Jacobs, bestuurder van die restaurant, het Saterdag aan Maroela Media gesê Kimpton en haar geselskap, ŉ groep van 15, het Donderdag ŉ bespreking by die restaurant gehad vir middagete. Kimpton is in Suid-Afrika om tonele te verfilm vir ŉ nuwe TV-minireeks, An American Abroad. Hulle het die oggend in ŉ haaihok geduik voor hulle middagete by Delfino’s gaan eet het. “Almal wat op dagskof was het handjie bygesit om die tafel te bedien,” sê Jacobs. Hulle het nie geweet dat Kimpton ŉ aktrise is nie. Die kelners was egter “in rep en roer” toe Kimpton ŉ bedrag van R97 940 betaal het vir die rekening van R3 454. “Dit is ŉ baie groot seën,” voeg Jacobs by. Volgens haar was die restaurant vandag beslis reeds besiger danksy die blootstelling en publisiteit. Kimpton het op haar Instagram ŉ foto gedeel van haar en die werkers van Delfino’s. Die kelner, wat Kimpton bedien het, het die fooitjie met die res van die span van 25, wat aan diens was, gedeel. Kimpton en haar geselskap het ná Mosselbaai reeds ŉ safari by Aquila-wildreservaat onderneem, die pikkewyne by Boulders in Simonstad besoek, en foto’s op Seinheuwel (Vlaeberg) in Kaapstad geneem. Kimpton was te sien in die rol van Gabriella in die 2017-fliek Bardo Blues. In die reeks An American Abroad voer sy Anthony Bourdain-tipe onderhoude met plaaslike komediante in stede wêreldwyd. (Foto: Delfino’s-restaurant in Mosselbaai via Facebook) Shark diving for AN AMERICAN ABROAD in South Africa!!! Amazing Posted by Marcia Kimpton on Thursday, November 11, 2021 Best film crew ever! Thank you Justin McAleece Posted by Marcia Kimpton on Friday, November 12, 2021 Posted by Marcia Kimpton on Friday, November 12, 2021